Թոմ Ֆելթոն

Թոմաս Էնդրյու «Թոմ» Ֆելթոն (անգլ.՝ Thomas Andrew «Tom» Felton, սեպտեմբերի 22, 1987(1987-09-22), Էպսոն, Սյուրեյ, Անգլիա, Միացյալ Թագավորություն), բրիտանացի դերասան, երգիչ։ Իր առաջին լուրջ դերը Թոմը խաղացել է Աննան և թագավորը ֆիլմում, սակայն նա ավելի մեծ ճանաչում ունեցավ այն ժամանակ, երբ խաղաց Դրակո Մալֆոյի դերը Հարի Փոթերի մասին պատմող ֆիլմերում։


== Կենսագրություն ==
Թոմը ծնվել է 1987 թվականի սեպտեմբերի 22-ին Լոնդոնում, Մեծ Բրիտանիա, իսկ ներկայումս բնակվում է Դորկինգ քաղաքում, Սուրեյ կոմսությունում։


=== Վաղ տարիներ ===
Թոմը ծնվել է Լոնդոնում, Մեծ Բրիտանիայում։ Այժմ ապրում է Դորքինգ քաղաքում։ Թոմն ունի երեք եղբայր` Ջոնաթանը, Քրիսը և Էշլին։ Թոմը իր ընտանիքի ամենափոքր զավակն է։
Փոքր ժամանակ Թոմը երգել է չորս երգչախմբերում, որոնցից առաջինը եկեղեցական է եղել և ընդունվել է 7 տարեկան հասակում։ 11 տարեկանում զբաղել է ձկնորսությամբ։
Սովորել է «West Horsley’s Cranmore School»-ում, այնուհետև` «Howard of Effingham School» ընդհանուր դպրոցում։


== Կարիերան ==
Թոմը փոքր տարիքից տաղանդավոր է եղել դերասանական վարպետության և երգեցողության մեջ։ 10 տարեկանում իր ընտանիքին ծանոթ մի դերասանուհու շնորհիվ Թոմը կինոստուդիա է հաճախել, որից հետո երկու շաբաթ անց դեր է ստացել «Գողերը» ֆիլմում (անգլ.՝ «The Burrowers»)։
Թոմը հայտնի է դարձել «Հարի Փոթեր» ֆիլմերի շնորհիվ, որտեղ խաղացել է Լուցիուս Մալֆոյի որդու` Դրաքո Մալֆոյի դերը։ Նա եղել է ազնվական ընտանիքից և Լորդ Վոլդեմորթի հետևորդներից մեկը։ Ավելի ուշ այդ դերի պատճառով Թոմը ձեռք է բերել գոռոզ և ամբարտավան տղայի կերպար, որն է որոշ չափով ազդել է կինոյում հետագա առաջարկներ ունենալու վրա։ Ամբողջ աշխարհում սկսեցին հայտնվել Թոմ Ֆելթոնի երկրպագուների կայքերը, սակայն դա նրան չխանգարեց ապրել սովորական դեռահասի կյանքով։ «Հարի Փոթեր» գրքի հիման վրա նկարահանված առաջին ֆիլմից հետո Թոմը ուներ իրեն չսիրող շատ մարդիկ, կախարդական աշխարհից երկրպագուներ, ովքեր շատ լուրջ էին ընդունել էկրանավորումը և այն վերածել էին իրական կյանքի։ Մի շարք երեխաներ բացահայտ վախենում էին Թոմից, երբ նա եկել էր պրեմիերային, նրա խոսքերով դա նրան միևնույն ժամանակ զվարճացրել էր և խանգարել։ Ժամանակի ընթացքում հերոսների և իրենց երկրպագուների մեծանալու հետ այդ վերաբերմունքը փոխվեց, և Թոմին սկեցին ընդունել այնքան ջերմ, որքան մյուս դերասաններին։
Տարիներ առաջ Ֆելթոնը հայտնի է եղել նաև «Աննան և թագավորը» ֆիլմում, որտեղ կատարել է Ջոդի Ֆոսթերի որդու դերը։ Այնտեղ նույնպես չար կերպար է դրսևորել։
2006 թվականին Թոմասը որոշում է ընդունվել համալսարան` «ձկնորսության» ֆակուլտետ։ Եվ նախատեսում է այն դարձնել հիմնական մասնագիտություն` ասելով, որ դերասական կարիերան իրենը չէ։ Սակայն ավելի ուշ հերքում է իր ասածները։
2008 թվականին Թոմասը իր մասնակցությունն է ունենում «Emma of Lulworth Cove» ֆիլմում, որի նկարահանումները այժմ դադարեցվել են ֆինանսավորման չբավականացնելու պատճառով։
Ֆելթոնը նկարահանվել է նաև «The Disappeared» (հայերեն՝ Անհետացածը) ֆիլմում, որի պրեմիերան կայացել է 2008 թվականի նոյեմբերի 8-ին Պրեմիերան կայացել է 2008 թվականի նոյեմբերի 8-ին.: Այս ֆիլմում Թոմը խաղում է գլխավոր հերոսի լավագույն ընկերներից մեկի դերը։ Ինչպես նաև ավելի ուշ նկարահանվել է «13 ժամ» սարսափ ֆիլմում, որտեղ գլխավոր դերերից մեկն է խաղացել։
2011 թվականի օգոստոսին Լոս Անջելեսում Թոմը ֆոտոսեսիայի է մասնակցել իր ընկերոջ` Ռուպերտ Գրինտի հետ` «Band of Outsiders» ապրանքանիշի աշուն-ձմեռ հավաքածուի համար


== Ֆիլմագրություն ==


== Հղումներ ==
Պաշտոնական կայք էջը(անգլ.)
Պաշտոնական էջ(անգլ.)
Tom Felton Music — բլոգ «Feltbeats»-ից Archived 2010-01-09 at the Wayback Machine.(անգլ.)Հարցազրույց.Հարցազրույց BBC հեռուստաալիքին(անգլ.)


== Ծանոթագրություններ ==